70 हजार घरों की बिजली गुल, अगले 48 घंटे में 24 इंच तक बर्फबारी की चेतावनी
California Snowstorm Situation Latest News Update; अमेरिका के कैलिफोर्निया के 13 प्रांतों में बर्फीले तूफान के चलते इमरजेंसी घोषित कर दी गई है। तूफान में 9 लोगों की मौत हो गई और 100 से ज्यादा लोगों को रेस्क्यू किया जा चुका
अमेरिका के कैलिफोर्निया के 13 शहरों में बर्फीले तूफान के चलते इमरजेंसी घोषित कर दी गई है। तूफान में 9 लोगों की मौत हो गई और 100 से ज्यादा लोगों को रेस्क्यू किया जा चुका है। कैलिफोर्निया में बर्फबारी की वजह से 70 हजार से ज्यादा घरों में बिजली नहीं है। मौसम विभाग ने अगले 2 दिन में 18-24 इंच बर्फबारी का अनुमान लगाया है।
अधिकारियों ने बताया कि इस हफ्ते हुई रिकॉर्ड बारिश और दिसंबर-फरवरी में बर्फबारी के चलते कैलिफोर्निया में सूखे की समस्या में भी कमी आई है। अमेरिका के नेशनल ओशनिक एंड एटमॉस्फियरिक एडमिनिस्ट्रेशन ने गुरुवार को ड्रॉट मैप जारी किया था। इसके मुताबिक कैलिफोर्निया का करीब 17% इलाका सूखा नहीं था, जबकि बाकी बचे इलाके के एक-तिहाई हिस्से को भी सूखा घोषित नहीं किया गया।
